Allerede 1200 f.kr var Yemen et stort kulturrige. Man antager, at Yemen blev styret i flere århundreder af qahtanierne, men det var med indførelsen af alfabetet, med det sabeiske skriftsprog, at Yemens udvikling for alvor tog fart. Sabeerne formåede at udnytte både Yemens geografiske beliggenhed i forhold til den lukrative krydderihandel og Yemens relativt fugtige og dermed dyrkbare landområder. Den græske geograf [[Klaudios Ptolemaios]] beskrev i det første århundrede e.Kr. landet som "Eudaimon Arabia" (=''det lykkelige Arabien''), eller "Arabia Felix" på latin. Området var på den tid blandt verdens rigeste.<ref name=SNLhistorie>[http://www.snl.no/Jemen/historie Jemen - historie] Store norske leksikon</ref> på grund af navneligheden og den store formue har flere argumenteret for, at [[Saba]] er det samme som kongeriget, der er beskrevet i [[Bibelen]]. Sabeerne havde kontakt med det etiopiske [[D'mt-dynasti]], og ifølge skrifter, var der [[immigrant]]er fra Saba til D'mt.<ref>Side 58, Stuart Munro-Hay: «Aksum: A Civilization of Late Antiquity» Edinburgh: University Press, 1991.</ref>
Historie